Sinagi saad infosõjas Ukrainat aidata! – Propastop
26.02.2022
Nende nelja lihtsa võttega saad sinagi panustada agressor Putini peatamisse.
Sama oluline on näidata vastuseisu Kremli agressioonile ning Putini sõjakuritegelikele tegevustele. Hukkamõist Putini tegevusele on perspektiivikas tee rünnaku peatamiseks. Vastuseisu väljendamiseks on palju võimalusi, alates protestidest Vene saatkonna ees kuni “Putin huilo” laulmiseni jalgpallistaadionil.
Eriti suur roll oma meelsuse näitamisel on Eesti venekeelsel kogukonnal. Püüab ju Putin jätta muljet, et tegemist on vene rahva õiglase “operatsiooniga”. Et paljastada see propagandavale, on oluline oma hoiakuid välja öelda ja selget näidata. Siin on eeskujuks Tallinna linnapea Mihhail Kõlvart ja Eestis elav vene kultuurikriitik Artemi Troitski. Propastopi hinnangul on teised eestivenelaste liidrid veel lubamatult vähe väljendanud oma seisukoha Putini sõja suhtes.
Kui jagad sotsiaalmeedias edasi materjali, mis kujutab Venemaa vägede kuritegusid Ukrainas, aitab see agressorit pidurdada. Kaadrid tsiviilohvritest, purustustest elurajoonides, inimeste kannatustest piltlikustavad Putini propagandavalesid.
Kõige parem, kui saad seda materjali levitada venekeelses sotsiaalmeedias ja oma vene sõprade hulgas. Nii kasvab Venemaa avalikkuses arusaam selle sõja kuritegelikust olemusest, sõjavastane hoiak ja surve Putinile rünnaku lõpetamiseks. Abi on ka Venemaa tuhandetesse ulatuvate kaotuste jagamisest, kuivõrd Kremli propaganda väitel ei ole nende vägedes üldse langenuid. Oma riigi noorte meeste hukkumine mõttetus rünnakus aitab sõjavastasusel Venemaal levida ning ka Vene sõdurite moraali murendada.
Propastop kirjutas äsja peamistest Putini narratiividest seoses sõjaga. Väldi selliste jutupunktide levitamist, samuti lugude postitamist, nagu Lääne sanktsioonid Kremlile ei toimiks, Lääs poleks ühtne või abi Ukraine ei anta. Isegi, kui neis teadetes võib vahel olla oma tõetera, siis nende aktiivne jagamine kahjustab otseselt Ukraina kaitsjate huvisid.
Loe ka Eesti Päevalehe lugu selle kohta, kuidas mitte sõjavalesid levitada. Kyiv International on samuti avaldanud loo võimalusest Ukraina aitamiseks välismaal elavatele inimestele.
Pildil Putin Huilo grafiti Tallinnas 2016. aasta suvel. Foto: Propastop